Folketing
2004-11-24

Det må jeg forstå sådan, at hvis medlemmerne siger nej, uanset hvad folketingsgruppen siger, er SF ude af aftalen, men den eksisterer fortsat, og de øvrige partier er bundet til den. Vi kan altid genoptage den diskussion, som var mellem statsministeren og hr. Keld Albrechtsen, for det er jo meget rart at få endeligt afklaret, om aftalen kan opsiges eller ikke kan opsiges. Men jeg må forstå det sådan, at de øvrige partier kører videre med aftalen, og at SF er ude og ingen mulighed har for at nedlægge nogen form for veto eller påvirke beslutningerne.